b"\n_START_ARTICLE_\nLakis Lazopoulos\n_START_SECTION_\nLiv og virke\n_START_PARAGRAPH_\nHans karriere som skuespiller og dramatiker begynte i 1979, da han skrev sine aller f\xc3\xb8rste tekster som skulle fremf\xc3\xb8res p\xc3\xa5 teaterscenen. Lazopoulos var en del av de fremvoksende selvstendige teaterproduksjonene som fantes p\xc3\xa5 1980-tallet i Athen. Siden den gang har han skrevet og fremf\xc3\xb8rt i en rekke skuespill, filmer og TV-programmer. Han la opp til en ny tid med politisk satire p\xc3\xa5 gresk kommersielt TV med sine mange allsidige ytelser som fikk utl\xc3\xb8p i mer enn 15 forskjellige figurer, som ble utf\xc3\xb8rt av b\xc3\xa5de mannlige og kvinnelige karakterer, i tillegg til ham selv. Det var Lazopoulos som fikk ideen til den sv\xc3\xa6rt popul\xc3\xa6re og kontroversielle TV-serien \xc2\xab10 Mikroi Mitsoi\xc2\xbb, som ble vist p\xc3\xa5 gresk TV fra april 1992 til mars 2003._NEWLINE_I 1997 var han ansvarlig for den greske versjonen av Disney-animasjonsfilmen Hercules. Som skuespiller var han personlig ansvarlig for utf\xc3\xb8relsen av den greske helten Filoktetes og den demoniske sm\xc3\xa5djevlen Panic. I 2000 skrev han skuespillet til og spilte hovedrollen i den romantiske komedie-filmen Fovou tous Ellines._NEWLINE_I dag er han mest kjent for sitt arbeid som komiker av typen standup og for \xc3\xa5 v\xc3\xa6re i hans eget satiriske TV-show, Al Tsantiri News, som sendes to ganger i uken p\xc3\xa5 den kommersielle greske TV-kanalen Alpha TV. Til tross for at det er gjort en innsats for \xc3\xa5 f\xc3\xa5 til satire og kritikk av personer og hendelser fra over hele den greske politiske og sosiale spektrum, samt \xc3\xa5 tilby en TV-plattform for vanlige mennesker \xc3\xa5 kunne ytre sine klager, har programmet blitt kraftig kritisert for \xc3\xa5 v\xc3\xa6re \xc3\xa5penlyst venstrevridd._NEWLINE_Lazopoulos ble nylig b\xc3\xb8telagt av den statlige TV-overv\xc3\xa5kningsmyndigheten for \xc3\xa5 ha g\xc3\xa5tt utover grensene for vanlig folkeskikk p\xc3\xa5 hans TV-programmer. I svar p\xc3\xa5 myndighetenes b\xc3\xb8ter p\xc3\xa5 til sammen tjue tusen euro, har Lazopoulos uttalt at han vil fremf\xc3\xb8re dirkete p\xc3\xa5 sitt TV-show utdrag fra den antikke athenske komedieforfatteren Aristofanes' klassiske komedier for \xc3\xa5 bevise at hans politisk satire ikke overstiger grensene for anstendighet og etikk. I 2009 ble Lazopoulos, uten hell, saks\xc3\xb8kt av en kvinnelig gresk popsanger da hun mente Lazopoulos angivelig hadde framstilt henne \xc3\xa6rekrenkende."